Odense Adresse-Contoirs Efterretninger, 1847-05-18
udlandet. Frankerig. Fra Paris skrives, at Ministerforandringen beskjæftiger den hele offentlige Opmærksomhed, saameget mere da Jngen kunde være falden paa de 3 Navne, som Moniteuren tilføier Ministeriet. Jkke af Majoriteten i Deputeredekammeret, ikke af de i Paris efter en Porteseuille stræbende Statsmænds Midte er Ministeriet blevet suppleret, men Telegraphen maa hente tre Pairer dertil fra fjerne Egne. Hr. Jayr, den nye Minister for de offentlige Arbeider, har vel været en duelig Præsekt i Lyon, men er endnu aldrig bleven anseet for en stor Aand og en betydelig Statsmand; Finantsaristokratiet venter af ham endnu større Eftergivenhed, end Dumon tilsidst viste. General Trezel, hvis Ophøielse til Krigsminister telegrapheres ham til Nantes, er en dygtig Officeer og almindelig agtet for sin høie Retskaffenhed; Jngen betvivler - siger "Constitutionel" - at hans ultrakonservative Grundsætninger flyde af den dybeste Overbeviisning. Den til Marineminister udnævnte Hertug af Montebello (tidligere Gesandt i Kjøbenhavn) kan Telegraphen ikke engang naae, et Dampskib maa bringe ham Portefeuillen til Neapel og han vil altsaa, naar han med Dampskibet vender tilbage til Marseille, virkelig to Gange have gjort en Sørelse: indtil han indtræffer er Hr. Guizot Frankerigs Storadmiral. Hr. Dumon, der ombytter de offentlige Arbeider med Finantserne, vil sikkert ikke vise mere Bestemthed og Raskhed ligeoverfor de store finantstelle Vanskeligheder, end Hr. Lacave-Laplagne, der dog havde lovet endeel Reformer (han skal have tildraget sig sin Unaade derved, at han, for ikke at falde i Rothschilds og de med ham forbundne Pengemænds Hænder, haardnakket modsatte sig et Laan). Moniteuren melder ikke om ham, som om de to andre Ministre, at han har forlangt sin Afsked, men kun, at han er bleven remplaceret. Guizot, Udenrigs- og Duchatel, Handelsminister, der maae være blevne enige, blive under Soults nominelle Præsidentskab Ministeriets Ledere. Oppositionspressen paastaaer, at Hr. Guizot ikke har kunne finde Andre, der vilde indtage en Plads i hans vaklende Ministerium; Man havde banket paa alle Dørre, men fundet dem lukkede; Man havde hverken kunne bevæge Hr. Vitet, eller Muret de Bord, eller Laplace, eller Bussieres o. s. v. o. s. v. til at modtage en Portefeuille (ifølge "Constitutionel er saaledes Marineministeriet efterhaanden forgiæves blevet tilbudt Dhrr. Bresson, Bignon og Bussieres). Den almindelige Anskuelse er, at de nye Udnævnelser kun ere en Fortsættelse af den ministerielle Krists. Selv Guizot og Duchatel skulle ikke skuffe sig i denne Henseende og blot ville vinde Tid, da de haabe paa en gunstigere Leilighed til værdigen at trække sig tilbage. To Mænd af Guizots og Duchatels politiske Betydenhed, paa hvilke hele Europas Øine ere rettede, kunne ikke taale en fornedret Stilling uden at føle det meget smerteligt. - Det skal være Hr. Du mons Plan med det Første at gjøre et Laan paa 400 Mill. Marskal Bugeaud er den 6 Mai rykket ud mod Kabylerne og et andet Korps under General Bedeau skal forene sig med ham ved Bugia; thi ikke hele Kabylien skal have underkastet sig, en Strækning paa 30 Mile skal endnu ikke have lugtet fransk Krudt og Marskallen drager ud med tvende Armeekorpser for at tilveiebringe, Eenhed."